CELEX: 32008D0934
Language: mt
Date: 2008-12-05 00:00:00
Title: 2008/934/KE: Deċiżjoni tal-Kummissjoni tal- 5 ta’ Diċembru 2008 dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dawn is-sustanzi (notifikata taħt id-dokument numru C(2008) 7637) Test b’relevanza għaż-ŻEE

11.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 333/11
            
         DEĊIŻJONI TAL-KUMMISSJONI
   tal-5 ta’ Diċembru 2008
   dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dawn is-sustanzi
   (notifikata taħt id-dokument numru C(2008) 7637)
   (Test b’relevanza għaż-ŻEE)
   (2008/934/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari r-raba’ sottoparagrafu tal-Artikolu 8(2) tagħha,
   Billi:
   
               (1)
            
            
               L-Artikolu 8(2) tad-Direttiva 91/414/KEE jistipula li Stat Membru, matul perjodu ta’ 12-il sena wara n-notifika ta’ dik id-Direttiva, jista’ jawtorizza t-tqegħid fis-suq fit-territorju tiegħu ta’ prodotti għall-ħarsien tal-pjanti li jkun fihom sustanzi attivi li ma jkunux jinsabu fl-Anness I ta’ dik id-Direttiva u li jkunu diġà fis-suq sentejn wara n-notifika, waqt li dawk is-sustanzi jkunu qed jiġu investigati gradwalment fil-qafas ta’ programm ta’ ħidma.
            
         
               (2)
            
            
               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw ir-regoli dettaljati għall-implimentazzjoni tat-tielet stadju tal-programm ta’ ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi għall-valutazzjoni, bil-għan li jiġu possibbilment inklużi fl-Anness I tad-Direttiva 91/414/KEE. Dik il-lista tinkludi s-sustanzi attivi nnumerati fl-Anness għal din id-Direttiva.
            
         
               (3)
            
            
               Fi żmien xahrejn mill-wasla tal-abbozz tar-rapport tal-valutazzjoni, in-notifikaturi kkonċernati rtirtaw volontarjament l-appoġġ tal-inklużjoni ta’ dawk is-sustanzi, skont l-Artikolu 11e tar-Regolament (KE) Nru 1490/2002.
            
         
               (4)
            
            
               Il-Kummissjoni eżaminat l-abbozzi tar-rapporti ta’ valutazzjoni, ir-rakkomandazzjonijiet mill-Istati Membri relaturi u l-kummenti tal-Istati Membri l-oħra u waslet għall-konklużjoni li l-Artikoli 11b u 11f ma japplikawx. Konsegwentement, japplika l-Artikolu 11.
            
         
               (5)
            
            
               Għalhekk, is-sustanzi attivi fl-Anness ta’ din id-Deċiżjoni ma għandhomx jiġu inklużi fl-Anness I tad-Direttiva 91/414/KEE.
            
         
               (6)
            
            
               Billi n-noninklużjoni ta’ dawn is-sustanzi mhix ibbażata fuq il-preżenza ta’ indikazzjonijiet ċari ta’ effetti dannużi kif stipulat fl-Anness VI tar-Regolament (KE) Nru 1490/2002, l-Istati Membri għandu jkollhom il-possibbiltà li jżommu l-awtorizzazzjonijiet sal-31 ta’ Diċembru 2010, skont l-Artikolu 12(3) tar-Regolament (KE) Nru 1490/2002.
            
         
               (7)
            
            
               Kwalunkwe perjodu ta’ konċessjoni mogħti minn Stat Membru għar-rimi, il-ħżin, it-tqegħid fis-suq u l-użu tal-ħażniet eżistenti tal-prodotti għall-ħarsien tal-pjanti li fihom is-sustanzi elenkati, għandu jiġi limitat għal perjodu ta’ 12-il xahar biex il-ħażniet eżistenti jkunu jistgħu jintużaw f’mhux aktar minn staġun ta’ tkabbir wieħed ieħor.
            
         
               (8)
            
            
               Din id-Deċiżjoni hija bla ħsara għat-tressiq ta’ applikazzjoni ġdida skont l-Artikolu 6(2) tad-Direttiva 91/414/KEE u r-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-Direttiva iżda li ma ġewx inklużi fl-Anness I tagħha (4), skont il-proċedura aċċellerata stipulata fl-Artikoli 13 sa 22 ta’ dak ir-Regolament.
            
         
               (9)
            
            
               Dik il-proċedura tippermetti li n-notifikaturi li s-sustanza tagħhom ma ġietx inkluża minħabba li ġiet irtirata, jagħmlu applikazzjoni ġdida billi jibagħtu biss id-dejta addizzjonali meħtieġa għall-indirizzar tal-kwistjonijiet speċifiċi li wasslu għall-adozzjoni tad-Deċiżjoni tan-noninklużjoni. In-notifikatur irċieva l-abbozz tar-rapport tal-valutazzjoni li jidentifika dik id-dejta.
            
         
               (10)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Is-sustanzi fl-Anness ta’ din id-Deċiżjoni ma għandhomx jiġu inklużi bħala sustanzi attivi fl-Anness I tad-Direttiva 91/414/KEE.
   Artikolu 2
   Sa mhux aktar tard mill-31 ta’ Diċembru 2010, l-Istati Membri għandhom jirtiraw l-awtorizzazzjonijiet għal prodotti għall-ħarsien tal-pjanti li fihom sustanza waħda jew iktar minn dawk fl-Anness.
   Artikolu 3
   Kull perjodu ta’ konċessjoni mogħti minn Stati Membri skont id-dispożizzjonijiet tal-Artikolu 4(6) tad-Direttiva 91/414/KEE għandu jiskadi mhux iktar tard mill-31 ta’ Diċembru 2011.
   Artikolu 4
   Din id-Deċiżjoni hija indirizzata lill-Istati Membri.
   
      Magħmula fi Brussell, 5 ta’ Diċembru 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1.
   
      (2)  ĠU L 55, 29.2.2000, p. 25.
   
      (3)  ĠU L 224, 21.8.2002, p. 23.
   
      (4)  ĠU L 15, 18.1.2008, p. 5.
   
      ANNESS
      Lista ta’ sustanzi attivi msemmija fl-Artikolu 1
      
                  Sustanza Attiva
               
               
                  Abbozz tar-rapport tal-valutazzjoni mgħoddi lin-notifikatur fi
               
            
                  Acetochlor
               
               
                  fl-14 ta’ Diċembru 2005.
               
            
                  Acrinathrin
               
               
                  fit-8 ta’ Ottubru 2007.
               
            
                  Asulam
               
               
                  fit-28 ta’ Lulju 2006.
               
            
                  Bitertanol
               
               
                  fit-23 ta’ Marzu 2006.
               
            
                  Bupirimate
               
               
                  fis-7 ta’ Awwissu 2007.
               
            
                  Carbetamide
               
               
                  fil-31 ta’ Awwissu 2006.
               
            
                  Carboxin
               
               
                  fit-28 ta’ Lulju 2006.
               
            
                  Chloropicrin
               
               
                  fid-19 ta’ April 2006.
               
            
                  Clethodim
               
               
                  fid-19 ta’ April 2006.
               
            
                  Cycloxydim
               
               
                  fit-28 ta’ Frar 2007.
               
            
                  Cyproconazole
               
               
                  fil-15 ta’ Settembru 2006.
               
            
                  Dazomet
               
               
                  fit-8 ta’ Ottubru 2007
               
            
                  Diclofop-methyl
               
               
                  fl-10 ta’ Settembru 2007.
               
            
                  Diethofencarb
               
               
                  fl-24 ta’ Ottubru 2007.
               
            
                  Dithianon
               
               
                  fil-5 ta’ Frar 2007.
               
            
                  Dodine
               
               
                  fid-29 ta’ Marzu 2007.
               
            
                  Ethalfluralin
               
               
                  fl-4 ta’ Ottubru 2007.
               
            
                  Etridiazole
               
               
                  fis-7 ta’ Awwissu 2007.
               
            
                  Fenazaquin
               
               
                  fit-23 ta’ Ġunju 2006.
               
            
                  Fenbuconazole
               
               
                  fit-12 ta’ Mejju 2006.
               
            
                  Fenbutatin oxide
               
               
                  fl-20 ta’ April 2007.
               
            
                  Fenoxycarb
               
               
                  fl-4 ta’ Ottubru 2007.
               
            
                  Fluazifop-P
               
               
                  fl-10 ta’ Settembru 2007.
               
            
                  Flufenoxuron
               
               
                  fit-8 ta’ Novembru 2007.
               
            
                  Fluometuron
               
               
                  fil-31 ta’ Awwissu 2007.
               
            
                  Fluquinconazole
               
               
                  fit-22 ta’ Diċembru 2005.
               
            
                  Flurochloridone
               
               
                  fis-27 ta’ Ottubru 2006.
               
            
                  Flutriafol
               
               
                  fid-9 ta’ Novembru 2006.
               
            
                  Guazatine
               
               
                  fit-8 ta’ Novembru 2007.
               
            
                  Hexythiazox
               
               
                  fit-18 ta’ Mejju 2006.
               
            
                  Hymexazol
               
               
                  fit-8 ta’ Ottubru 2007
               
            
                  Isoxaben
               
               
                  fid-9 ta’ Novembru 2006.
               
            
                  Metaldehyde
               
               
                  fl-1 ta’ Settembru 2006.
               
            
                  Metosulam
               
               
                  fit-8 ta’ Ottubru 2007.
               
            
                  Myclobutanil
               
               
                  fid-29 ta’ Marzu 2006.
               
            
                  Oryzalin
               
               
                  fl-4 ta’ Ottubru 2007.
               
            
                  Oxyfluorfen
               
               
                  fl-4 ta’ Ottubru 2007.
               
            
                  Paclobutrazol
               
               
                  fis-7 ta’ Diċembru 2006.
               
            
                  Pencycuron
               
               
                  fl-1 ta’ Ġunju 2006.
               
            
                  Prochloraz
               
               
                  fit-18 ta’ Ġunju 2007.
               
            
                  Propargite
               
               
                  fit-8 ta’ Ottubru 2007.
               
            
                  Pyridaben
               
               
                  fis-7 ta’ Awwissu 2007.
               
            
                  Quinmerac
               
               
                  fis-6 ta’ Lulju 2007.
               
            
                  Sintofen
               
               
                  fit-8 ta’ Novembru 2007.
               
            
                  tau-Fluvalinate
               
               
                  fit-18 ta’ Ġunju 2007.
               
            
                  Tebufenozide
               
               
                  fid-9 ta’ Ġunju 2006.
               
            
                  Tefluthrin
               
               
                  fl-4 ta’ Mejju 2007.
               
            
                  Terbuthylazine
               
               
                  fit-8 ta’ Ottubru 2007.
               
            
                  Thiobencarb
               
               
                  fil-21 ta’ Lulju 2006.